Wani Minista ya jinjinawa aikin Kwamishinan ‘Yan Sandan Kano
Hadi Sirika yace CP Wakili ya cancanci ya zama Gwarzon shekara a Najeriys
3 months ago 2110 views by Muhammad Malumfashi
Ministan sufurin harkokin jirgin saman Najeriya, Sanata Hadi Sirika yana cikin wadanda su ka yaba da aikin sabon Kwamishinan ‘Yan Sanda na jihar Kano, CP Mohammed Wakili wanda ake kira Singham.
A cikin ‘yan kwanakin nan ne ake ta yabawa irin aikin da Kwamishinan ‘yan sanda na jihar Kano, CP Wakili Mohammed, yayi wajen ganin an gujewa tarzoma a zaben gwamna da aka yi. Hadi Sirika yana cikin masu yabon na sa.
Ministan na harkokin jirgin saman kasar ya jinjinawa babban jami’in ‘yan sandan na jihar Kano a shafin sa na sadarwa na Tuwita. Kayode Ogundamisi, shi ne ya fara kawo maganar M. Wakili, inda yace ya cancanci lambar yabo.
KU KARANTA:Ina ganin mutuncin Kwamishinan ‘Yan Sanda - Kwankwaso
Ministan jiragen sama Hadi Sirika ya yabi CP Singham na Kano
Mista Ogundamisi, a shafin na sa yake cewa Mohammed Wakili ya dace ya zama Gwarzon shekarar 2019, duk da cewa watanni 3 rak aka ci a cikin shekarar ta bana, Ogudamisi yana ganin da wuya a samu wanda zai doke CP.
Hadi Sirika ya maida martani inda yace ya amince 100 bisa 100 cewa Mohammed Wakili ya cancanta da ya zama Gwazon 2019. Hakan dai na nufin cewa Ministan ya sabawa Jam’iyyar sa ta APC da ke zargin Kwamishinan da son-kai,
Jam’iyyar APC mai mulki tana ganin cewa Kwamishinan ‘Yan Sandan na jihar Kano ya nuna son rai wajen aikin sa inda yake kyale Mabiya jam’iyyar PDP su ke yin abin da su ka ga dama a Kano.
Hausa NewsJihar Kano Latest NewsLabarin Sojojin NajeriyaLabarai Daga Jaridu Latest NewsHadi Sirika
57 minutes ago 2906 views
Boko Haram ta kai hari a wani babban gari dake Arewacin Najeriya, ta kona banki